b"\n_START_ARTICLE_\nXwela\n_START_SECTION_\nSituaci\xc3\xb3 geogr\xc3\xa0fica\n_START_PARAGRAPH_\nEls xweles tenen el seu territori a la zona promera al llac Aheme, al municipi de Com\xc3\xa9 i a l'extrem meridional del municipi de Bopa al departament de Mono i als municipis de Kpomass\xc3\xa8 i d'Ouidah, al departament Atlantique._NEWLINE_Segons el mapa ling\xc3\xbc\xc3\xadstic de Ben\xc3\xadn de l'ethnologue, els xweles tenen el territori al sud i a l'est del llac Aheme. Tenen com a ve\xc3\xafns als xwles occidentals a l'oest i a l'est, als fon, tamb\xc3\xa9 a l'est; als ayizos i els saxwes, al nord i els watxis, al nord-oest.\n_START_SECTION_\nFam\xc3\xadlia ling\xc3\xbc\xc3\xadstica\n_START_PARAGRAPH_\nEl gbe, xwela \xc3\xa9s una llengua kwa, fam\xc3\xadlia ling\xc3\xbc\xc3\xadstica que forma part de les lleng\xc3\xbces Benu\xc3\xa9-Congo. Concretament, segons l'ethnologue, forma part del grup ling\xc3\xbc\xc3\xadstic de les lleng\xc3\xbces gbes. Segons l'ethnologue, hi ha 21 lleng\xc3\xbces gbe: l'Aguna, l'ewe, el gbe, ci, el gbe, xwla oriental, el gbe, gbesi, el gbe, kotafon, el gbe, saxwe, el gbe, waci, el gbe, xwela occidental, el gbe, xwela, el kpessi, sis lleng\xc3\xbces aja (aja, gbe, ayizo, gbe, defi, gbe, tofin, gbe, weme i gun), dues lleng\xc3\xbces fons (fon i gbe, maxi) i la llengua gen, considerada l'\xc3\xbanica llengua mina. Segons el glottolog, \xc3\xa9s una de les lleng\xc3\xbces gbes orientals juntament amb el gbe, ayizo; el gbe, defi; el gbe, ci; el fon; el gbe, gbesi; el gun; el gbe, kotafon; el gbe, maxi; el gbe, saxwe; el gbe, tofin; el gbe, weme; el gbe, xwla oriental; el wudu i el gbe, xwela occidental.\n_START_SECTION_\nDialectes i semblan\xc3\xa7a amb altres lleng\xc3\xbces\n_START_PARAGRAPH_\nEl gbe, xwela no t\xc3\xa9 cap dialecte, per\xc3\xb2 t\xc3\xa9 moltes semblances l\xc3\xa8xiques amb el gbe, xwla occidental (90%), amb el fon (85%), amb el gen (71%), amb el saxwe (82%) i amb l'aja (68%).\n_START_SECTION_\nSocioling\xc3\xbc\xc3\xadstica, estatus i \xc3\xbas de la llengua\n_START_PARAGRAPH_\nEl gbe, xwela \xc3\xa9s una llengua vigorosa (EGIDS 6a): tot i que no est\xc3\xa0 estandarditzada, \xc3\xa9s utilitzada per persones de totes les generacions en la comunicaci\xc3\xb3 social i la seva situaci\xc3\xb3 \xc3\xa9s sostenible. Els xweles tamb\xc3\xa9 parlen el fon, el gen, el gbe, saxwe i el franc\xc3\xa8s com a segones lleng\xc3\xbces. Els gens i els saxwes tamb\xc3\xa9 utilitzen el gbe, sxwela com a segona llengua en l'educaci\xc3\xb3 no formal, a l'esgl\xc3\xa9sia i a les oficines governamentals. A les escoles els xweles aprenen en franc\xc3\xa8s."